Bombene begynte å falle ca. klokken 11.31, og etter elleve minutter hadde 78 fly sluppet 838 høyeksplosive bomber fra mellom 2600 til 3600 meters med stor spredning. Blant annet ble Sørumsgata bombet, og minst to sivile hus truffet. De amerikanske pilotene selv hevdet en høy treffsikkerhet, og at over 98% av bombene traff innen 2000 fot fra målet (omtrent 609 meter), samt 30% innen 1000 fot (ca. 304 meter). En del fly fløy over bombemålet flere ganger for å sikre god treffsikkerhet.